b'\n_START_ARTICLE_\nPool Antimafia\n_START_SECTION_\n1975-1992\n_START_PARAGRAPH_\nDotze anys abans dels assassinats de Falcone i Borsellini, el 1979 i 1980, els magistrats Cesare Terranova i Gaetano Costa havien estat assassinats per la m\xc3\xa0fia. En aquest moment, Giovanni Falcone va entrar a la Fiscalia de Palerm, sota les ordres de Rocco Chinnici. Paolo Borsellino ja havia comen\xc3\xa7at a treballar cinc anys abans (el 1975) a l\'oficina._NEWLINE_El 1980, Paolo Borsellino, com a jutge, juntament amb el capit\xc3\xa0 dels carabinieri, Emanuele Basile, va aconseguir la detenci\xc3\xb3 de sis mafiosos. El mateix any, Emanuele Basile, la seva dona i la seva filla, van ser assassinats en repres\xc3\xa0lia._NEWLINE_El 1983, Rocco Chinnici va ser assassinat, i va ser succe\xc3\xaft per Antonino Caponnetto. El gran objectiu del Pool era seguir la "ruta dels diners" per poder determinar les activitats d\'aquestes organitzacions._NEWLINE_El Pool mantenia una col\xc2\xb7laboraci\xc3\xb3 estreta amb policies com Antoni \'Ninni\' Cassar\xc3\xa0, i Giusspee \'Beppe\' Montana, Comissari della Squadra M\xc3\xb2bil de Palerm, tots dos assassinats l\'estiu del 1985. Al lloc de l\'assassinat de Giuseppe Montana, Cassar\xc3\xa0 li digu\xc3\xa9 a Borsellino: "Convinciamoci che siamo dei cadaveri che camminano"._NEWLINE_El Pool va ser el responsable del Maxiprocesso di Palermo, despr\xc3\xa9s de la confessi\xc3\xb3 de Tommaso Buscetta, un penedit. El maxiproc\xc3\xa9s va durar des del 10 de febrer de 1986 fins al 16 de desembre de 1987, i va donar lloc a l\'acusaci\xc3\xb3 de 474 mafiosos, dels quals 360 van ser condemnats a un total de 2.665 anys de pres\xc3\xb3._NEWLINE_Despr\xc3\xa9s d\'aix\xc3\xb2, diversos membres van abandonar el Pool; al desembre de 1986, Borsellino es converteix en procurator de la Repubblica de Marsala; al setembre de 1987, Caponnetto el deixa per raons de salut, i \xc3\xa9s substitu\xc3\xaft per Antonino Meli (elegit en el lloc de Falcone, en una decisi\xc3\xb3 controvertida)._NEWLINE_El 9 d\'agost de 1991, Antonio Scopelliti, "il Giudice solo" (el jutge sol), \xc3\xa9s assassinat. En el seu funeral, Falcone declara: "Il prossimo sono io" (Jo s\xc3\xb3c el seg\xc3\xbcent).\n_START_SECTION_\nMassacre de Carpaci. 23 de maig de 1992\n_START_PARAGRAPH_\nEl 23 de maig de 1992, quan viatjava per la carretera entre l\'aeroport de Punta Raisi (ara rebatejat com a Aeroport Falcone-Borsellino) i la ciutat de Palerm, un artefacte amb 350\xc2\xa0kg d\'explosius va esclatar. Falcone va morir en l\'explosi\xc3\xb3, aix\xc3\xad com la seva dona, Francesca Morville, i tres guardaespatlles (Rocco Di Cilla, Montinaro Antoni i Vito Schifani).\n_START_SECTION_\nVia D\'Amelio, Palerm. 19 juliol 1992\n_START_PARAGRAPH_\nDespr\xc3\xa9s de la mort de Falcone, Borsellino declara que ell sap que \xc3\xa9s el primer de la llista._NEWLINE_El 19 de juliol del mateix any, Borsellino \xc3\xa9s assassinat en una explosi\xc3\xb3 a la Via D\'Amelio, amb cinc policies (Agostino Catalano, Cosin Walter, Emanuela Loi, Vincenzo Li Muli, Claudio Traina).\n_START_SECTION_\nConseq\xc3\xbc\xc3\xa8ncies dels assassinats de Falcone i Borsellino\n_START_PARAGRAPH_\nDespr\xc3\xa9s de la mort de Falcone i Borsellino, l\'ex\xc3\xa8rcit itali\xc3\xa0 \xc3\xa9s enviat a Sic\xc3\xadlia en una operaci\xc3\xb3 anomenada Vespri siciliani. 7.000 soldats hi s\xc3\xb3n enviats. L\'ex\xc3\xa8rcit va romandre a l\'illa fins al 25 de juny de 1998._NEWLINE_Despr\xc3\xa9s de la intervenci\xc3\xb3 de l\'ex\xc3\xa8rcit, el 15 de gener de 1993, la policia captura Salvador Riina, a qui s\'acusa d\'haver ordenat els assassinats de Falcone i Borsellino. Va ser condemnat a pres\xc3\xb3 perp\xc3\xa8tua.'